Here is a page extracted from Wikipedia that may contain CSS, HTML, and a lot of unformatted text.

Title: Río Arrow
Content: Iste articlo ye sobre un río neozelandés. Ta o río Arrow en Galas se veiga río Arrow (Galas)

L'Arrow (en anglés Arrow River, en maorí Haihainui) ye un río d'Otago, Nueva Zelanda. Ye afluent d'o río Kawarau, que a la vegada desemboca en o Clutha. A localidat d'Arrowtown ye situada a cantos de l'Arrow. En agosto de 1862 Jack Tewa descubrió una muit chicota cantidat d'oro en o río. En primerías d'octubre  John McGregor y Peter Stewart d'una man y William Fox d'atra troboron muito mas oro. Encara que bi habió pleitos sobre qui heba trobau l'oro primero, iste ye un important episodio en a historia d'a fiebre de l'oro en Otago Central en a decada de 1860.

A scena en a que Arwen s'enfrenta a os Nazgûl mientres a fuyida de Frodo de Rivendell fue grabada en iste puesto en a primera cinta d'a trilochía d'o Sinyor d'os Aniellos de Peter Jackson .

O río se deciba orichinalment en maorí Haihainui, estando un puesto a sobén vesitau por os maorís en verano ta cazar muixons y replegar pounamu.

Se veiga tamién
 Arrowtown

Referencias

Arrow